cyanic-selkie/wikianc huggingface dataset:
உன்முக் சந்த்
இருபது20
2010 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். மார்ச் 14 இந்தூர் துடுப்பாட்ட அரங்கத்தில் அசாம் துடுப்பாட்ட அணிக்கு எதிரான போட்டியில் இவர் தில்லி துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் மார்ச் 11 இந்தூரில் உள்ள துடுப்பாட்ட அரங்கத்தில் உத்தரப் பிரதேச துடுப்பாட்ட அணிக்கு எதிரான இருபது20 போட்டியில் இவர் தில்லி துடுப்பாட்ட அணி சார்பாக விளையாடினார்.
ஆரம்பகால வாழ்க்கை
குமாவோனி ராஜ்புத் குடும்பத்தில் பரமத் சந்த் தாக்கூர் மற்றும் ஆசிரியர்களாக இருக்கும் ராஜேஸ்வரி சந்த் ஆகியோருக்கு மகனாக உன்முக் சந்த் பிறந்தார். இவர் டி பி எஸ் பள்ளியில் பயின்றார். ஒன்பதாம் வகுப்பு படிக்கும் போது பரகம்பா சாலையில் உள்ள மாடர்ன் பள்ளிக்கு மாறினார்.
ஐபிஎல்
2011 ஆம் ஆண்டில் நடைபெற்ற இந்தியன் பிரீமியர் லீக் துடுப்பாட்டத் தொடரில் இவர் டெல்லி டேர்டெவில்ஸ் அணி சார்பாக விளையாடினார். ஐபிஎல்லின் 6 ஆவது பருவத்திலும் இவர் விளையாடினார். ஐபிஎல்லின் 7 ஆவது பருவத்தில் 65 இலட்சம் ரூபாய்க்கு இவர் ராஜஸ்தான் ராயல்ஸ் அணி நிர்வாகம் இவரை ஏலத்தில் எடுத்தது. 2015 ஆம் ஆண்டில் மும்பை இந்தியன்ஸ் அணிக்காகத் தேர்வானார்.
குறிப்புகள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள்
லட்சுமிகாந்தன் கொலை வழக்கு
லட்சுமிகாந்தன் கொலை வழக்கு அப்போதைய சென்னை மாகாணத்தில் நவம்பர் 1944 முதல் 1947 வரை மிகவும் பரபரப்பாக  நடந்த குற்றவியல் வழக்காகும். சி. என். லட்சுமிகாந்தன் எனும் தமிழ் பத்திரிக்கையாளர் சென்னை, வேப்பேரியில் நவம்பர் 8, 1944இல் கத்தியால் குத்தப்பட்டு அடுத்தநாள் காலையில் சென்னை பொது மருத்துவமனையில் உயிரிழந்தார். இந்த வழக்கில் நடந்த புலன் விசாரணையை அடுத்து ஐயத்திற்குட்பட்ட பலர் கைது செய்யப்பட்டனர். இதில் தமிழ்த் திரையுலகில் புகழ்பெற்றிருந்த நடிகர்கள் தியாகராஜ பாகவதர், என். எஸ். கிருஷ்ணன் மற்றும் இயக்குனர் எஸ். எம். சிரீராமுலு நாயுடுவும் அடக்கம். வழக்கில் இயக்குனர் நாயுடு விடுவிக்கப்பட்டு நடிகர்கள் தியாகராஜ பாகவதரும் கிருஷ்ணனும் குற்றவாளிகளாக தீர்மானிக்கப்பட்டு தண்டனை வழங்கப்பட்டது. இந்த தீர்ப்பை எதிர்த்து இருவரும் சென்னை உயர் நீதிமன்றத்தில் மேல் முறையீடு செய்தனர். அந்த அறமன்றத்திலும் இவர்களது மேல்முறையீடு தோல்வியடைந்தது. 1947 வரை சிறையில் அடைக்கப்பட்ட இருவரும் அப்போது நாட்டின் உயரிய முறையீடு அமைப்பாக இருந்த பிரைவி கௌன்சிலுக்கு விண்ணப்பித்தனர். பிரைவி கௌன்சில் வழக்கை மீண்டும் விசாரிக்க அமர்வு நீதிமன்றத்திற்கு பரிந்துரைத்தது. இச்சமயம் இருவரும் குற்றமற்றவர்களாக தீர்ப்பு வழங்கப்பட்டு விடுதலை ஆனார்கள். இதுவரை இக்குற்றத்தை இழைத்தவர்கள் யாரென்ற மர்மம் தீர்க்கப்படவில்லை.
இந்த வழக்கினால் பாகவதர் மிகவும் மனமொடிந்ததுடன் தமது செல்வத்தையும் இழந்தார். 1959இல் வறுமையில் இறந்தார். கிருஷ்ணன் தமது மரணம் வரை சில திரைப்படங்களில் நடித்து மீண்டும் புகழ்பெற்றார்.
கொலைச் சம்பவம்
8-11-1944 அன்று, சென்னை புரசைவாக்கத்தில் ரிக்சாவில் போகும்போது, சிலர் லட்சுமிகாந்தனை கத்தியால் குத்தினர். அவரை சென்னை பொது மருத்துவமனையில் சேர்த்தனர். காவல்துறையினர் அவரிடம் பல கேள்விகள் கேட்டனர். 9-11-1944 அன்று, திடீலென்று அவர் உடல்நிலை சரிந்து மாண்டார். டிசம்பர் 44ல், காவல்துறையினர் 8 பேரை கைது செய்து, கொலை வழக்கு தொடர்ந்தது. இந்த எட்டில் அந்த நாட்களில் சூப்பர் ஸ்டாராக இருந்த தியாகராஜ பாகவதரும்,என்.எஸ்.கிருஷ்ணனும், திரைப்படத் தயாரிப்பாளரான ஸ்ரீராமுலுவும் அடங்குவர். அந்த 8 பேரும் 'கொலை சதி' செய்ததாக குற்றம் சாட்டப்பட்டனர்.
வழக்கின் போக்கு
ஏப்ரல் 1945ல் சென்னை உயர்நீதி மன்றத்தில் வழக்கு ஆரம்பித்தது. அன்று இந்தியாவின் பிரபலமான குற்றத்துறை வழக்கறிஞர்கள் குற்றம் சாட்டப் பட்ட 8 பேருக்கும் வாதிட்டனர். ஸ்ரீராமுலுவின் மேல் ஆதாரம் வன்மையில்லாத்தால் அவர் விடுவிக்கப் பட்டார். மே 45ல், பாகவதர், கிருஷ்ணன் உள்பட ஆறுபேர் 'கொலை சதி' குற்றம் செய்தவர் என தீர்மானிக்கப்பட்டது. நீதிபதி எல்லோருக்கும் ஆயுள்தண்டனை கொடுத்தார். பிறகு குற்றவாளிகள், மேல் நீதிமன்றத்திறத்தில் முறையிட்டனர்; ஆனால் சென்னை உயர்நீதிமன்றம் அவர்கள் வாதத்தை ஏற்க மறுத்து அவர்களது தண்டனையை உறுதி செய்து தீர்ப்பளித்தது.
1946ல், பாகவதரும், கிருஷ்னனும் தங்கள் வழக்கை லண்டனிலுள்ள ப்ரிவி கௌன்ஸிலுக்கு எடுத்துச் சென்றனர். அப்போது, பாகவதர் நடித்த ஹரிதாஸ் 100 வாரங்கள் மேல் திரை அரங்குகளில் ஓடி, ஒரு புது சாதனையை செய்தது. ஏப்ரல் 1947ல் ப்ரிவி கௌன்ஸில் சென்னை உயர்நீதி மன்றம் தீர்ப்பை மறுபரிசீலனை செய்ய வேண்டுமென்று உத்தரவிட்டது. சென்னை உயர்நீதி மன்றம் வழக்கை மறு பரிசீலனை செய்து, பாகவதரையும், கிருஷ்ணனையும் ஏப்ரல் 1947ல்,  விடுதலை செய்தது.
விடுதலைக்கு பின்
முப்பது மாதம் சிறை வாசத்திற்கு பின், தன் விசிறிக் கூட்டங்கள் நடுவே விடுவிக்கப்பட்ட பாகவதர் நேரே வடபழனி முருகன் கோவிலில் சென்று கும்பிட்டு, சொந்த ஊர் சென்றார். அவரும், கலைவாணரும் சேர்ந்து 1950களில் படம் எடுத்தனர்; ஆனால் அவர்கள் புகழ் முன்பிருந்த சிகரங்களை எட்டவில்லை.
சினிமாவில், அழகிய முகம் கொண்ட நடிகருக்கு வேறு ஒரு அழகிய குரல் கொண்ட பாடகர் பின்னணி பாடும் முறை வந்துவிட்டது. (இதற்கு முன் ஶ்ரீவள்ளி 1945 படத்தில் அழகிய முகம் கொண்ட கதாநாயகிக்கு அழகிய குரல் கொண்ட பாடகி, பின்னணி குரல் கொடுத்து மாபெரும் படம் மாபெரும் வெற்றி கண்டிருந்தது)
வெளி இணைப்புகள்
பகுப்பு:தமிழ்நாட்டில் கொலை வழக்குகள் பகுப்பு:குற்றப் புலனாய்வு பகுப்பு:சென்னையின் வரலாறு
டிரவின் மெதீவ்
டிரவின் மெதீவ் (Trevin Mathew), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1997/98 பருவ ஆண்டில், இலங்கை கோல்ட் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
கஃப் விட்லம்
எட்வேர்ட் கஃப் விட்லம் (Edward Gough Whitlam, சூலை 11, 1916 - அக்டோபர் 21, 2014) ஆஸ்திரேலியாவின் முன்னாள் அரசியல்வாதியும், அதன் 21வது பிரதமரும் ஆவார். ஆஸ்திரேலியத் தொழிற் கட்சியின் உறுப்பினரான இவர் 1952 ஆம் ஆண்டில் ஆஸ்திரேலிய நடுவண் நாடாளுமன்றத்துக்குத் நியூ சவுத் வேல்ஸ் மாநிலத்தில் இருந்து தேர்ந்தெடுக்கப்பட்டார். 1960 ஆம் ஆண்டில் தொழிற் கட்சியின் உதவித் தலைவரான விட்லம், 1967 ஆம் ஆண்டில் அதன் தலைவரானார். அப்போது அவரது கட்சி எதிரணியில் இருந்தது.
வெளி இணைப்புகள்
பகுப்பு:ஆத்திரேலிய அரசியல்வாதிகள் பகுப்பு:ஆத்திரேலியப் பிரதமர்கள் பகுப்பு:1916 பிறப்புகள் பகுப்பு:2014 இறப்புகள்
எம். பி. ஆத்ரேயா
'''எம். பி. ஆத்ரேயா''' MB Athreya (பிறப்பு 1941) என்னும் முனைவர் மிருத்யுஞ்சயன் பாலசுந்தரம் ஆத்ரேயா நிர்வாகத் துறையின் ஆசிரியர்(குரு) என்று புகழப்படுபவர்.
வாழ்க்கையும்,கல்வியும்
திருநெல்வேலி அருகேயுள்ள தருவை சிற்றூரில் பிறந்தவர் இவர். பத்தமடையில் பள்ளிப்படிப்பு, புள்ளியியலில் இளநிலைப்பட்டம், செலவுக் கணக்கியலில் அகில இந்திய அளவில் தங்கப்பதக்கம், ஹார்வர்ட் பர்கலைக்கழகத்தில் வர்த்தக நிர்வாகத்தில் முனைவர் பட்டம் பெற்றார்.
பணிகள்
கல்கத்தாவில் உள்ள இந்திய நிர்வாகக் கழகத்தில் பேராசிரியர் பணி, லண்டன் பிசினஸ் பள்ளியில் வருகைப் பேராசிரியர் பணி, பல்வேறு நிறுவனங்களின் நிர்வாகக் குழுவில் முன்னாள் இயக்குநர். இந்திய மற்றும் வெளிநாட்டு நிறுவனங்களுக்கு நிர்வாக ஆலோசனை வழங்கும் மையத்தை நடத்திவருகிறார்.
விருதுகள்
ஹுவர் ஃபெல்லோ விருது, ஃபோர்டு ஃபெல்லோ விருது உள்ளிட்ட பல்வேறு விருதுகளைப் பெற்றவர்.
குறிப்புகள்
பகுப்பு:திருநெல்வேலி மாவட்ட நபர்கள்
இரும்பு(II) பெர்குளோரேட்டு
இரும்பு(II) பெர்குளோரேட்டு (Iron(II) perchlorate) Fe(ClO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இரும்பின் உப்பான இச்சேர்மம் பச்சை நிற படிகத்தின் தோற்றத்தைக் கொண்டுள்ளது.
மேற்கோள்கள்
பகுப்பு:இரும்பு(II) சேர்மங்கள் பகுப்பு:பெர்குளோரேட்டுகள்
சார்லஸ் செஸ்டர்
சார்லஸ் செஸ்டர்  (Charles Chester , பிறப்பு: பிப்ரவரி 7 1869, இறப்பு: பிப்ரவரி 9 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1899 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
சார்லஸ் செஸ்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 19 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1869 பிறப்புகள் பகுப்பு:1940 இறப்புகள் பகுப்பு:டெர்பிசையர் துடுப்பாட்டக்காரர்கள்
ஆர்ஸ்லி குன்று
ஆர்ஸ்லி குன்று அல்லது ஆர்ஸ்லிகொண்டா அல்லது யெனுகுல்லா மல்லம்மா கொண்டா என்பது ஆந்திரப் பிரதேசத்தில் உள்ள சித்தூர் மாவட்டத்தின் மதனப்பள்ளி வட்டத்தில் உள்ள மலைகளின் தொடர் ஆகும். இந்த மலைவாழிடம் மதனப்பள்ளி நகரத்திலிருந்து சுமார் 9 மைல் தொலைவில் அமைந்துள்ளது. மலையின் உச்சியில் வசித்த, யானைகளால் (யெனுகுலு) உணவளிக்கப்பட்ட மல்லம்மா என்ற புனிதமிக்க வயதான பெண் குறித்த தொன்மக்கதையின் அடிப்படையில், இம்மலைவாழிடத்தின் உள்ளூர் பெயர் யெனுகு மல்லமா கொண்டா ஆகும். டபுள்யூ.டி ஆர்ஸ்லி (ஆங்கிலம்: W.D. Horsley), ஒரு பிரித்தானிய ஆட்சியாளர் ஆவார். இவர் 1870 ஆம் ஆண்டில் இங்கு தனது வீட்டைக் கட்டினார். இவர் பெயராலேயே இது பெயரிடப்பட்டது. வறண்ட மற்றும் வெப்பமான சுற்றுப்புறத்திற்கு மாறாக, இந்தப் பகுதி குளிர்ந்த காலநிலையுடன் அடர்ந்த தாவரங்களையும் கொண்டுள்ளது. நாளடைவில் இது ஒரு கவர்ச்சிமிக்க மலை வாழிடமாகவும், சுற்றுலாத் தலமாகவும் மாறியது.
தாவரங்கள் மற்றும் விலங்கினங்கள்
சில பகுதிகளில் பூர்வீக தாவரங்கள் மாற்றப்பட்டு யூகலிப்டசு மரங்கள் அடர்த்தியாக வளர்க்கப்படுகின்றன. அலங்கார மரங்களுடன் கூடிய தோட்டங்களுடன் சில பகுதிகள் மாற்றம் கண்டுள்ளன. கடந்த காலத்தில் இப்பகுதியில் சாம்பார் மான் (இப்போது மீண்டும் காட்டுக்குள் அறிமுகப்படுத்தப்பட்டுள்ளது), காட்டுப்பன்றி (ஆங்கிலம்: wild bear) மற்றும் தேன் கரடி (ஆங்கிலம்: sloth bear) உள்ளிட்ட வனவிலங்குகள் உள்ளன. இப்பகுதியில் இருந்து 133 க்கும் மேற்பட்ட பறவை இனங்கள் பதிவு செய்யப்பட்டுள்ளன, மேலும் ஆண்டில் இப்பகுதியில் இருந்து முதன்முதலில் பதிவு செய்யப்பட்ட மஞ்சள் புல்புல் அடங்கும். சுற்றியுள்ள பகுதியில் அரிதாக இருக்கும் மற்ற பறவைகள் கருப்பு கழுகு (black eagle) மற்றும் சோலைபாடி என்னும் வெள்ளை-ரம்ப் சாமா (White rumped shama) ஆகியவை அடங்கும். குந்தரின் தேரை அல்லது மலபார் தேரை அல்லது பாறையில் வாழும் தேரை (இருசொல் பெயர்: Duttaphrynus hololius) இங்கு கண்டுபிடிக்கப்பட்டது. கிட்டத்தட்ட ஒரு நூற்றாண்டுக்குப் பிறகு இங்கு (இருபெயர்: Diplocentrum recurvum Lindl) என்ற சுவிட்சர்லாந்து ஆர்க்கிட் மலர் மீண்டும் இங்கு கண்டுபிடிக்கப்பட்டது. இப்பகுதியில் இருந்து பல வகையான பாறையில் வளரும் பாசி மற்றும் பூஞ்சைகளின் கூட்டு உயிரினமான லிச்சன்களும் (Lichen) இங்கு ஆவணப்படுத்தப்பட்டுள்ளன.
வெப்ப நிலை
குறைந்தபட்ச வெப்பநிலை சுமார் 15 ஆகும் °C மற்றும் அதிகபட்ச வெப்பநிலை 30 ஆகும் °C.
சுற்றுலா
ஆர்ஸ்லி குன்றின் முக்கிய தொழில் சுற்றுலா. இந்த நகரத்தின் முக்கிய இடங்கள் பின்வருமாறு:
வெளி இணைப்புகள்
பகுப்பு:கிழக்குத் தொடர்ச்சி மலைகள் பகுப்பு:Coordinates on Wikidata பகுப்பு:சித்தூர் மாவட்டம் பகுப்பு:ஆந்திர ஊர்களும் நகரங்களும்
கலைஞர் தொலைக்காட்சி
கலைஞர் தொலைக்காட்சி என்பது இந்திய மாநிலமான தமிழகத்திலிருந்து தேனாம்பேட்டை சென்னையை தலைமையிடமாகக் கொண்டு இயங்கும் 24 மணி நேரப் பொழுதுபோக்கு நிகழ்ச்சிகளை ஒளிபரப்பும் தமிழ்த் தொலைக்காட்சி அலைவரிசை ஆகும். இந்த தொலைக்காட்சி செப்டம்பர் 15, 2007 அன்று தனது ஒளிபரப்பைத் துவக்கியது.
வரலாறு
சன் தொலைக்காட்சிக் குழுமத்தின் மாறன் சகோதரர்களுடன் இடையில் ஏற்பட்டப் பிணக்குக் காரணமாக, தமிழக முதல்வரும் திமுக தலைவருமான கலைஞர் மு.கருணாநிதி குடும்பத்தினர், கலைஞர் பெயரிலேயே ஒரு தொலைக்காட்சி அலைவரிசையை, அண்ணா பிறந்த நாளான 15 செப்டம்பர் 2007 அன்று துவங்கினர்.
தற்போது இரு குடும்பத்தார்க்கும் சமரசம் ஏற்பட்டுவிட்டபோதிலும், தனி நிறுவனமாக தொடர்ந்து வெற்றிகரமாக இயங்கி வருகிறது. தனது பிரபலமான பொழுதுபோக்கு நிகழ்ச்சிகள் மூலம் சன் தொலைக்காட்சிக்கு அடுத்தபடியாக 2007ஆம் ஆண்டு முதல் 2012 வரை தொடர்ந்து இரண்டாவது இடத்தில் இருந்து வந்தது.
நிகழ்ச்சிகள்
இந்த தொலைக்காட்சியில் மானாட மயிலாட, மறக்க முடியுமா, தெற்கத்திப்பொண்ணு, நம்ம குடும்பம் போன்றவை பிரபலமான நிகழ்ச்சிகள் ஆகும்.
2ஜி அலைக்கற்றை ஊழல் குற்றச்சாட்டு
கலைஞர் தொலைக்காட்சி நிறுவனத்தில் மு. கருணாநிதியின் மனைவி தயாளு அம்மாவுக்கு 60 சதவிகிதம் பங்குகளும் மகள் கனிமொழிக்கு 20 சதவிகிதம் பங்குகளும் கலைஞர் டிவியின் மேலாண் இயக்குநர் ஷ்ரத் குமாருக்கு 20 சதவிகித பங்குகளும் உள்ளன. இரண்டாம் தலைமுறை அலைக்கற்றை முறைகேட்டில் இலஞ்சமாகப் பெறப்பட்ட 200 கோடி ரூபாய் பல நிறுவனங்கள் மூலமாக கலைஞர் தொலைக்காட்சிக்கு அனுப்பப்பட்டுள்ளதாக நடுவண் புலனாய்வுச் செயலகம் தனது குற்றப்பத்திரிக்கையில் குற்றம் சாட்டியுள்ளது. இதனை கலைஞர் தொலைக்காட்சி மறுத்துள்ளது.
கலைஞர் தொலைக்காட்சி அலைவரிசைகள்
கலைஞர் தொலைக்காட்சி நிறுவனத்தின் கீழ் ஒளிபரப்பாகும் தொலைக்காட்சி அலைவரிசைகள்:
வெளி இணைப்புகள்
பகுப்பு:2007 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை பகுப்பு:தமிழ் மகிழ்கலை தொலைக்காட்சி அலைவரிசைகள்
தொல்லியல் அருங்காட்சியகம், தருமபுரி
காட்சியகம்
இதில் 25க்கும் மேற்பட்ட நடுகற்களும், புதிய கற்காலம் மற்றும் பெருங்கற்காலம் சார்ந்த பொருட்கள், சுடுமண் ஈமப்பேழைகள், குத்துவாள், நாணயங்கள், பதக்கங்கள், இரும்பு பொருட்கள், பனை ஓலைச்சுவடிகள், முக்காலி ஜாடிகள், சமணச் சிற்பங்கள், பீரங்கிகள் போன்றவை காட்சிக்கு வைக்கப்பட்டுளன.
மூலம்
பகுப்பு:தமிழ்நாட்டிலுள்ள அருங்காட்சியகங்கள் பகுப்பு:நடுகற்கள் பகுப்பு:தருமபுரி மாவட்டம்
கெல்லி குரூசு
கெல்லி குரூசு (Kelle Cruz) ஓர் அமெரிக்க வானியற்பியலாலர். இவர்பழுப்புக் குறுமீன்களின் ஆய்வில் சிறப்புத் தகைமை பெற்றவர். இவர் இப்போது நியூயார்க் நகரில் உள்ள அண்டர் கல்லூரியில் உதவிப் பேராசிரியராகப் பணிபுரிகிறார். பழுப்புக் குறுமீன்களின் ஆய்வு வழியாக, புறச் சூரியக் குடும்பக் கோள்களைப் புரிந்து கொள்வதோடு புடவியின் வான்படம் வரையலாம் என நம்புகிறார். இவர் கூறுகிறார், "நான் இதன்வழி புத்துலகத்தையும் வட அமெரிக்காவையும் கண்டுபிடித்தவர்களைப் போல பால்வெளிபற்றிய சிறுபகுதி ஆய்வால் பால்வெளி முழுமையை அரிய முயல்கிறேன்."
டிமோதி காட்லி
டிமோதி காட்லி (Timothy Catley, பிறப்பு: செப்டம்பர் 15 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2005 ல், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டிமோதி காட்லி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 19 2011.
உக்கரம் கருப்பராய சுவாமி கோயில்
கருப்பராய சுவாமி கோயில் தமிழ்நாட்டில் ஈரோடு மாவட்டம், உக்கரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பராயசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏ. நாராயணன்
'''ஏ. நாராயணன்' (A. Narayanan'') ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நாங்குனேரி சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகக் கட்சியை பிரதிநிதித்துவப்படுத்துகிறார். .
மேற்கோள்கள்
பகுப்பு:தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
டி. வி. கோபாலகிருஷ்ணன்
திருப்புனித்துறை விசுவநாத கோபாலகிருஷ்ணன்  (Tirupanithurai Viswanatha Gopalakrishnan, பரவலாக TVG, பிறப்பு: கேரளத்தின் திருப்புனித்துறையில் சூன் 11, 1932) சென்னையைச் சேர்ந்த ஒரு கருநாடக இசை மற்றும் இந்துத்தானி இசைக் கலைஞர்.
வாழ்க்கையும் பணிவாழ்வும்
கோபாலகிருஷ்ணன் இரண்டு நூற்றாண்டுகளாக இசைத்துறையில் ஈடுபட்ட கலைக்குடும்பதைச் சேர்ந்தவர். இவரது தந்தை டி. ஜி. விசுவநாத பாகவதர், கொச்சி மகாராசா அவையில் இசைக்கலைஞராக இருந்தவர். இவர் ஒரு வாய்ப்பாட்டுக்காரர் மட்டுமல்லாது வயலின் மற்றும் மிருதங்கம் வாசிப்பதிலும் தேர்ந்தவர். மிருதங்கத்தை தமது நான்காவது அகவையிலேயே வாசிக்கத் துவங்கி ஆறாம் அகவையில் திருப்புனித்துறை கொச்சி அரண்மனையில் அரங்கேற்றம் கண்டார். இவர் தமது கருநாடக இசையை செம்பை வைத்தியநாத பாகவதரிடம் பயின்றார்.
கோபாலகிருஷ்ணன் தனது 9 ஆவது வயதில் செம்பை வைத்தியநாத பாகவதருக்கு பக்க வாத்தியம் வாசித்தார். இதுவே இவரின் முதல் முக்கியமான மேடை நிகழ்ச்சி.
வெளியிணைப்புகள்
பகுப்பு:கருநாடக இசைப் பாடகர்கள் பகுப்பு:மிருதங்கக் கலைஞர்கள் பகுப்பு:பத்ம பூசண் விருது பெற்ற தமிழர்கள் பகுப்பு:கலைமாமணி விருது பெற்றவர்கள் பகுப்பு:சங்கீத சூடாமணி விருது பெற்றவர்கள் பகுப்பு:1932 பிறப்புகள் பகுப்பு:வாழும் நபர்கள் பகுப்பு:இந்திய வயலின் கலைஞர்கள் பகுப்பு:சங்கீத கலாநிதி விருது பெற்றவர்கள்
கோரியாகோட்டி சட்டமன்றத் தொகுதி
கோரியாகோட்டி சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது மகராஜ்கஞ்சு மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
தொகுதிக்கு உட்பட்ட பகுதிகள்
இது சிவான் மாவட்டத்தில் உள்ள கீழ்க்காணும் பகுதிகளைக் கொண்டுள்ளது. கோரியாகோட்டி மண்டலம், நபிகஞ்சு மண்டலம, பசந்துபூர் மண்டலம்
சான்றுகள்
பகுப்பு:பீகாரின் சட்டமன்றத் தொகுதிகள்
அனிதா பால்துரை
அனிதா பால்துரை (Anitha Pauldurai) (பிறப்பு 22 ஜூன் 1985, சென்னை, தமிழ்நாடு) இந்திய மகளிர் தேசிய கூடைப்பந்தாட்ட வீரர் மற்றும் இந்திய கூடைப்பந்தாட்ட அணியின் தலைவராவார். அனிதா எட்டு ஆசிய கூடைப்பந்து கூட்டமைப்பு (ஏபிசி) சாம்பியன்ஷிப் போட்டிகளில் விளையாடிய முதல் இந்தியப் பெண்மணி ஆவார். இவர், பிரசாந்தி சிங்குடன் சேர்ந்து முதல் நான்கு ஏ (கிரேடு: எலைட்) இடங்களில் முதலிடம் வகிக்கும் முதல் இந்திய கூடைப்பந்தாட்ட வீரர்களில் ஒருவராக உள்ளார்.
போட்டிகள்
2012 ஆம் ஆண்டு ஆகஸ்ட் மாதத்தில் தாய்லாந்தில் சர்வதேச தொழில்சார் லீக் போட்டிக்காக தேர்ந்தெடுக்கப்பட்டார். ஆனிதா ஆசிய சாம்பியன்ஷிப், காமன்வெல்த் விளையாட்டு 2006 மற்றும் ஆசிய விளையாட்டு 2010 போன்ற பெரிய போட்டிகள் உட்பட பல சர்வதேச போட்டிகளில் விளையாடியுள்ளார்.
தனிப்பட்ட வாழ்க்கை
சென்னை குடியிருப்பாளரான அனிதா பால்துரை, தனது 11வது வயதில் கூடைப்பந்து விளையாடத் தொடங்கினார். ஆனால் ஆரம்பத்தில், "தான் இவ்விளையாட்டின் ரசிகர் அல்ல" என்பதை ஒப்புக்கொள்கிறார். தான் ஆரம்பத்தில் கைப்பந்து மற்றும் தடகள விளையாட்டுகளை அதிகமாக விளையாடியதாகவும், பள்ளியில் படிக்கும்போது, கூடைப்பந்து பயிற்சியாளர், இந்த விளையாட்டை முயற்சி செய்து பார்க்க பரிந்துரைத்ததாகவும் தெரிவித்துள்ளார். கூடைப்பந்து விளையாட ஆரம்பித்ததும், அதில் அதிக ஆர்வம் ஏற்பட்டதாகவும் கூறியுள்ளார். இவர், சென்னைப் பல்கலைக்கழகத்தில் வணிகவியலில் பட்டம் பெற்றுள்ளார். மேலும் அண்ணாமலை பல்கலைக் கழகத்திலிருந்து முதுநிலை வணிக நிர்வாகம் பட்டம் பெற்றுள்ளார். இவர் தெற்கு ரயில்வேயில் 2003இல் சேர்ந்தார், தற்போது தலைமை பயணச்சீட்டு கண்காணிப்பாளராக பணிபுரிகிறார்.
விருதுகள்
அனிதாவிற்கு 2021ஆம் ஆண்டிற்கான இந்திய அரசின் உயரிய விருதான பத்மஸ்ரீ விருது வழங்கப்பட்டுள்ளது.
குறிப்புகள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:தமிழக விளையாட்டு வீரர்கள் பகுப்பு:தமிழ்நாட்டு விளையாட்டு வீராங்கனைகள் பகுப்பு:பத்மசிறீ விருது பெற்ற விளையாட்டுத்துறையினர்
1696 ஆம் ஆண்டில் தொல்லுயிரியல்
1696 ஆம் ஆண்டில் தொல்லுயிரியல் (1696 in paleontology) என்ற இக்கட்டுரை 1696 ஆம் ஆண்டிலும் அதற்கு முன்னதாகவும் நிகழ்ந்த அல்லது வெளியிடப்பட்ட தொல்லுயிரியல் தொடர்பான குறிப்பிடத்தக்க கண்டுபிடிப்புகள் மற்றும் நிகழ்வுகளை பதிவு செய்கிறது. விலங்கு மற்றும் தாவர புதைபடிவங்களை ஆராய்வதன் மூலம் பூமியில் வரலாற்றுக்கு முந்தைய வாழ்க்கை வடிவங்களை ஆய்வு செய்யும் துறை தொல்லுயிரியல் அல்லது புதைபடிவ ஆய்வியல் எனப்படுகிறது. விலங்குகளின் காலடித் தடங்கள், நிலத்திலுள்ள வளைகள், மட்கிய உடல்  பாகங்கள், புதைபடிவ மலம் மற்றும்  இரசாயன எச்சங்கள் பற்றிய ஆய்வுகளும்  இத்துறையில் அடங்கும். மனிதர்கள் ஆயிரக்கணக்கான ஆண்டுகளாகப் புதைபடிவங்களை எதிர்கொண்டு வருகின்றனர். ஒரு விஞ்ஞானமாக இத்துறையை முறைப்படுத்தப்படுவதற்கு முன்னும் பின்னும் தொல்லுயிரியல் ஒரு நீண்ட வரலாற்றைக் கொண்டுள்ளது.
டைனோசர் எலும்பின் முதல் விவரக்இ குறிப்பை வெளியிட்ட இராபர்ட் பிளாட்டு அவர் பிறந்த கிராமமான கென்ட் நகரில் உள்ள போர்டனில் இறந்தார்.
மேற்கோள்கள்
பகுப்பு:தொல்லுயிரியல்
ஜோன் ஹேஸ்டிங்ஸ்
ஜோன் வோன் ஹேஸ்டிங்ஸ்: (John Wayne Hastings, பிறப்பு: நவம்பர் 4, 1985) ஆத்திரேலியா துடுப்பாட்ட அணியின் பந்துவீச்சாளர். பெட்புட் பார்க், நிவ் சவ்த் வேல்ஸ் இல் பிறந்த இவர் ஆத்திரேலியா தேசிய அணி, நிவ் சவ்த் வேல்ஸ் XI, நிவ் சவ்த் வேல்ஸ் 17இன் கீழ் துடுப்பாட்ட அணி, நிவ் சவ்த் வேல்ஸ் 19இன் கீழ் துடுப்பாட்ட அணி, விக்டோரியா பிராந்திய அணிகளில் அங்கத்துவம் பெறுகின்றார்.
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:டர்ஹாம் துடுப்பாட்டக்காரர்கள்
ஏ. நாஞ்சில் முருகேசன்
'''ஏ. நாஞ்சில் முருகேசன்''' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நாகர்கோவில் சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியைச் சேர்ந்தவராவார்.
மேற்கோள்கள்
பகுப்பு:கன்னியாகுமரி மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
ஆதாத்
உறுதிசெய்யப்பட்டக் காலம் மற்றும் இடம்
கிமு 2500 வரை உறுதிப்படுத்தப்படாத இந்த "ஆதாத்" (Hadda) எனும் மழைக் கடவுளை, கிமு 2500 இல், சிரியாவில் முந்தைய அரசாட்சியில் ஒன்றாக இருந்த "எப்லா இராச்சியம் மற்றும் லெவண்ட்  என்னும் சாம் பகுதியில் அதாத் வழிபாடு உறுதிசெய்யப்பட்டது.
உபப் பெயர்கள்
ஆதாத் (Hadad) மற்றும் இஸ்குர் (Iškur) என்பது ஒரு சுமேரிய வார்த்தையில் "புயல் கடவுள்" என்ற பொருளாகும் இது, சொல்லச்சு (Logogram ) முறையில் எழுதப்பட்டுள்ளது. மேலும், "பிதர்" (pidar), "ரபியு" (Rapiu), அல்லது "பாகால் சிப்போன்" (Baal Zephon) என்றும் அழைக்கப்படுகிறது,மேலும் எளிமையாக "பாகால்" (இறைவன்) என்றே பெரும்பாலும்  அழைக்கின்றனர், ஆனால் இந்த பெயரை மற்ற தெய்வங்களுக்கும் பயன்படுத்தப்பட்டது.
அடையாளம்
காளை (எருது), ஆதாத் என்ற அடையாளப்பூர்வ விலங்காக இருந்தது. அவர் (கடவுள்) பெரும்பாலும் ஒரு காளையின் கொம்பு உடனான தலைப்பாகை அணிந்து, தாடியுடன் இடியேறு (thunderbolt) கையிலேந்தி மன்றகத்தில் தோன்றுவார். இந்தோ-ஐரோப்பிய ஏத்தியனான புயல்-கடவுளான "தேசுப்" (Teshub); எகிப்திய கடவுள் அமை (தெய்வம்) (Set (deity); ரிக்வேத கடவுள் இந்திரன்; கிரேக்க கடவுள் சியுசு; மற்றும் உரோமானியக் கடவுளான சூபிடர், போன்ற கடவுள்கள் ஆதாத் கடவுளுக்கு சமமாக கருதப்படுகிறது.
உப தகவல்
சிரியாவில் உள்ள "உமயத் மசூதி" எனப்படும் ஒரு பள்ளிவாசலின் கிழக்கு வாயில் முகப்பு, தமிழ்நாட்டின் விழுப்புரம் மாவட்டத்தில் உள்ள சிதைந்து போன செஞ்சிக் கோட்டையை நினைவுபடுத்தும் வகையில் அமைந்துள்ளது. இது, சுமார் 2500 ஆண்டுகளுக்கு முன்பு சூபிடர் தெய்வத்திற்கு உரோமர்கள் கட்டிய கோயிலின் நுழைவு வாயிலாக கருதப்படுகிறது. மேலும், பல வரலாறுகளை உள்ளடக்கிய இந்த பள்ளிவாசல், சுமார் 5000 ஆண்டுகளுக்கு முன்னால் ஆதாத் என்ற தெய்வத்திற்கு அடிக்கல் நாட்டப்பட்ட கோயிலாக இருந்துள்ளது, பின்னர் ரோமர்கள் ஆட்சியில் சூபிடர் தேவதையின் கோயிலாக விரிவுபடுத்தப்பட்டது. சிரியாவுக்கு கிறித்தவம் வந்தபோது செயின்ட் ஜான் என்பவரால் கிறித்தவ திருக்கோயிலாக மாற்றப்பட்டது. பிற்காலத்தில், அரேபியாவில் இசுலாம் தோற்றுவிக்கப்பட்ட சமயம், உமயத் இசுலாமியப் பேரரசு கி.பி. ஏழாம் நூற்றாண்டில் சிரியாவைக் கைப்பற்றி, செயின்ட் ஜான் கிறித்தவக் கோயிலை, உமயத் பள்ளிவாசலாக மிகப் பிரமாண்டமாக மாற்றியமைத்தது.
சான்றாதாரங்கள்
பகுப்பு:மெசொப்பொத்தேமியாவின் வரலாறு பகுப்பு:நடுவண் கிழக்குத் தெய்வங்கள்
ஒரகடம் கோதண்டராமர் கோயில்
ஒரகடம் கோதண்டராமர் கோயில் தமிழ்நாட்டில் காஞ்சிபுரம் மாவட்டம், ஒரகடம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதின்மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கோதண்டராமர், சீதா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. கார்த்திகை மாதம் தீபம் முக்கிய திருவிழாவாக நடைபெறுகிறது. [[தை மாதம்]] பார்வேட்டை திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மு. வீரராகாவாச்சாரியார்
முதும்பை வீரராகவாச்சாரியர் (M. Veeraraghavachariar) (1857-1906) ஓர் இந்திய பத்திரிகையாளரும், சுதந்திர போராட்ட வீரரும், முந்தைய சென்னை மாகாணத்தில் ஆசிரியரும் ஆவார். தி இந்து செய்தித்தாளின் நிறுவனர்களில் ஒருவரான இவர் 1878 முதல் 1905 வரை அதன் நிர்வாக இயக்குநராக பணியாற்றினார்.
ஆரம்ப கால வாழ்க்கை
வீரராகவாச்சாரியார், செங்கல்பட்டுக்கு அருகிலுள்ள வடக்கப்பட்டு என்ற கிராமத்தில் ஒரு வைணவ ஐயங்கார் குடும்பத்தில் பிறந்தார். சென்னையில் பள்ளிப்படிப்பை முடித்து பட்டம் பெற்றார். பின்னர், பச்சையப்பன் கல்லூரியில் விரிவுரையாளராகப் பணியாற்றினார். இந்த சமயத்தில், இவர் சக ஆசிரியரான ஜி. சுப்பிரமணிய ஐயருடன் நெருங்கிய நட்பு கொண்டார்.
தி இந்து நிறுவனம்
1878ஆம் ஆண்டில், 21 வயதான வீரரகவாச்சாரியாரும் இவரது நான்கு நண்பர்களான ஜி. சுப்பிரமணிய ஐயர், டி. டி. ரங்காச்சாரியார், பி. வி. ரங்காச்சாரியார், டி. கேசவராவ் பந்துலு, நயாபதி சுப்பா ராவ் பந்துலு ஆகியோர் சேர்ந்து பின்னர் வரலாற்றுச் சிறப்புமிக்க "தி டிரிப்ளிகேன் சிக்ஸ்" என்ற ஆங்கில மொழி செய்தித்தாளை நிறுவினார். வீரராகவாச்சாரியார், சுப்பிரமணிய ஐயர் இருவரும் கல்லூரியில் விரிவுரையாளர்களாக இருந்தனர், மீதமுள்ள அனைவரும் மாணவர்கள் ஆவர்.
தி இந்து
இது நிறுவப்பட்ட உடனேயே, நிறுவனத்தில் பணிபுரிந்தவர்களில் பெரும்பாலானாவர்கள் வழக்கறிஞர்களாகப் பழகுவதற்காக பிரிந்தனர். பத்திரிக்கையின் தலைமை ஆசிரியர் சுப்பிரமணிய ஐயரும், நிர்வாக இயக்குனர் வீரராகவாச்சாரியரும் மட்டுமே எஞ்சியிருந்தனர். சுப்பிரமணிய ஐயர் தைரியமான நிலைப்பாட்டை எடுத்து பிரித்தானியர்களையும் இந்து மரபுவழியையும் கேள்வி எழுப்பினார். வீரராகவாச்சாரியர், மாறாக, ஒரு மிதமான கொள்கையை கடைபிடித்து சுப்பிரமணிய ஐயரின் போர்க்குணமிக்க கருத்துக்களை எதிர்த்தார். சித்தாந்தங்களின் வேறுபாடு இருவருக்கும் இடையே விரிசலை ஏற்படுத்தியது. தி இந்து பத்திரிகையின் சில தலையங்கங்களில் ஐயரின் நண்பர் எர்ட்லி நார்டன் மீது வீரராகவாச்சாரியர் கடுமையாக விமர்சனத்தை வைத்தபோது இந்த பிளவு மேலும் அதிகரித்தது. இந்து சமுதாயத்தைப் பற்றிய சுப்பிரமணிய ஐயரின் புரட்சிகர கருத்துக்கள் செய்தித்தாளுக்கு தீங்கு விளைவிப்பதாக இருந்தன. விரைவில், அது அதன் உரிமையாளர்களை கடுமையான நிதி நெருக்கடியில் தள்ளத் தொடங்கியது.
1898 ஆம் ஆண்டில், ஜி. சுப்பிரமணிய ஐயர் தி இந்துவை விட்டு வெளியேறி, சுதேசமித்ரனின் நிர்வாகத்தை எடுத்துக் கொண்டார். தனியாக, வீரராகவாச்சாரியர் கோ. கருணாகர மேனனை தலைமை ஆசிரியராக நியமித்து 1901இல் செய்தித்தாளை ஒரு கூட்டு-பங்கு நிறுவனமாக மாற்ற முயன்றார். பெரும் கடனிலிருந்து செய்தித்தாளை மீட்கும் திட்டம் தோல்வியடைந்தது. நெருக்கடியை எதிர்கொண்ட வீரராகவாச்சாரியர் 1904-05 இல் செய்தித்தாளை விற்றார். இந்தப் பத்திரிக்கையை எஸ். கஸ்தூரி ரங்க ஐயங்கார் ஏப்ரல் 1905இல் வாங்கினார்.
இறப்பு
வீரராகவாச்சாரியர் 1906இல் தனது 47 வயதில் இறந்தார்.
குறிப்புகள்
பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:காஞ்சிபுரம் மாவட்ட நபர்கள் பகுப்பு:1906 இறப்புகள் பகுப்பு:1857 பிறப்புகள் பகுப்பு:இந்திய ஊடகவியலாளர்கள்
பானிபட் அனல் மின் நிலையம் 1
பானிபட் அனல்மின் நிலையம் 1 பானிபட், ஹரியானாவில் அமைந்துள்ளது. இந்த மின் நிலையம் ஹரியானா மின் உற்பத்தி கூட்டுறவு லிமிடெட்டின் நிலக்கரி அடிப்படையிலான மின்நிலையம் ஆகும்.
மேற்கோள்கள்
பகுப்பு:அரியானா அனல் மின் நிலையங்கள் பகுப்பு:பானிபத் மாவட்டம்
போலா நாத் முல்லிக்
போலா நாத் முல்லிக்(Bhola Nath Mullik) ஒரு இந்திய அரசு ஊழியர், உளவுத்துறை மற்றும் இந்திய புலனாய்வுப் பணியகத்தின் (ஐபி) இரண்டாவது இயக்குநராகப் பணியாற்றினார். .  அவர் ஜூலை 15, 1950 முதல் அக்டோபர் 9, 1964 வரை ஐ.பியின் இயக்குநராக பணியாற்றினார். இவர் ஒரு சிறந்த உழைப்பாளி என்று அறியப்பட்டார், அப்போதைய மத்திய அரசாங்கத்துடன் நெருங்கிய தொடர்பு கொண்டிருந்தார். முல்லிக்,முன்னாள் இந்தியப் பிரதமர் ஜவஹர்லால் நேருவின் நெருங்கிய நண்பராக  இருந்தார். நேதாஜி சுபாஸ் சந்திர போஸ் 1945 இல் காணாமல் போன பின்னர் அவரது உறவினர்களின் நடவடிக்கைகள் குறித்து கண்காணிக்க நேருவுக்கு உதவினார். அவரது ஆலோசனையின் பேரில், 1962 ஆம் ஆண்டு சீன-இந்தியப் போரில் சீன இராணுவத்திற்கு எதிராகப் சிறப்பு எல்லைப் படையை (எஸ்.எஃப்.எஃப்) (ஸ்தாபனம் 22 என்றும் அழைக்கப்படுகிறது) நிறுவ நேரு உத்தரவிட்டார். இந்திய அரசு அவருக்கு 1964 ஆம் ஆண்டில் இந்தியாவின் மூன்றாவது மிக உயர்ந்த விருதான பத்ம பூஷண் விருதை வழங்கியது.
வெளி இணைப்புகள்
பகுப்பு:மேற்கு வங்காள நபர்கள்
சுவாமி தயானந்தா கலை மற்றும் அறிவியல் கல்லூரி
சுவாமி தயானந்தா கலை அறிவியல் கல்லூரி (Swami Dayananda College of Arts & Science) என்பது 2001ஆம் கல்வியாண்டில் தொடங்கப்பட்ட தனியார் சுயநிதிக் கல்லூரி ஆகும். இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்ட உயர்கல்வி நிறுவனமாகும்.
அறிமுகம்
இக்கல்லூரி பல்கலைக்கழக மானியக் குழு சட்டத்தின் பிரிவு 12பி படி மானியங்களைப் பெறுவதற்கு தகுதிபெற்ற கல்லூரியாக புது தில்லி, பல்கலைக்கழக மானிய குழுவினால் அங்கீகரிக்கப்பட்டுள்ளது.
மகாராஜ்கஞ்சு சட்டமன்றத் தொகுதி
மகாராஜ்கஞ்சு சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது மகராஜ்கஞ்சு மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
சுவாமி தயானந்தா கலை மற்றும் அறிவியல் கல்லூரி
அமைவிடம்
இக்கல்லூரி தமிழ்நாட்டில் திருவாரூர் மாவட்டம் குடவாசல் வட்டத்திலுள்ள மஞ்சக்குடியில் அமைந்துள்ளது.
மகாராஜ்கஞ்சு சட்டமன்றத் தொகுதி
தொகுதிக்கு உட்பட்ட பகுதிகள்
இது சிவான் மாவட்டத்தில் உள்ள கீழ்க்காணும் பகுதிகளைக் கொண்டுள்ளது. மகராஜ்கஞ்சு மண்டலம், பகவான்பூர் மண்டலம்
சுவாமி தயானந்தா கலை மற்றும் அறிவியல் கல்லூரி
படிப்புகள்
இக்கல்லூரியில் கணினி அறிவியல், இளங்கலை ஆங்கிலம், இளங்கலை கணிதம், வர்த்தக பயன்பாடு என 20க்கும் மேல் பிரிவுகளில் பயிற்சி வழங்கப்பட்டு வருகின்றன.
மகாராஜ்கஞ்சு சட்டமன்றத் தொகுதி
சான்றுகள்
பகுப்பு:பீகாரின் சட்டமன்றத் தொகுதிகள்
சுவாமி தயானந்தா கலை மற்றும் அறிவியல் கல்லூரி
மேற்கோள்கள்
பகுப்பு:திருவாரூர் மாவட்டத்திலுள்ள தனியார் கலைக் கல்லூரிகள் பகுப்பு:பாரதிதாசன் பல்கலைக்கழக இணைவுக்கல்லூரிகள்
சாங் கியோங்கே
கியோங்கே சாங் (Kyongae Chang) (, பிறப்பு: செப்டம்பர் 5, 1946) ஒரு தென்கொரிய வானியற்பியலாளர் ஆவார். இவர் ஈர்ப்பு வில்லை ஆய்வுக்காகவும் சாங்-இரெப்சுடல் வில்லை கண்டுபிடிப்புக்காகவும் பெயர்பெற்றவர்.
இவர் கொரியாவுக்கு 1985 இல் மீண்டும் வந்து சியோங்யூ பல்கலைக்கழகத்தில் பேராசிரியர் ஆனார்.
வெளி இணைப்புகள்
பகுப்பு:1946 பிறப்புகள் பகுப்பு:தென்கொரிய வானியலாளர்கள் பகுப்பு:பெண் வானியலாளர்கள் பகுப்பு:வாழும் நபர்கள்
மா. சு. சம்பந்தன்
'''மா. சு. சம்பந்தன் அல்லது தொடர்பன் என அறியப்படும் மாரம்பேடு சுப்பிரமணியன் சம்பந்தன்''' (பிறப்பு: 25 மே 1923; காணாமல்போனது: 25 செப்டம்பர் 2011) ஒரு தமிழ்நாட்டு எழுத்தாளர், பதிப்பாசிரியர், இதழாசிரியர், பேச்சாளர், தனித்தமிழ்ப் பற்றாளர் மற்றும் பெரியாரியச் சிந்தனையாளர் ஆவார்.
பிறப்பும் கல்வியும்
தற்போதைய திருவள்ளூர் மாவட்டத்தில் உள்ள மாரம்பேடு எனும் ஊரில், சுப்பிரமணியன் என்பாருக்கு மகனாக 25 மே 1923 அன்று பிறந்தார் சம்பந்தன்.
சென்னை முத்தியால்ப்பேட்டை மேல்நிலைப்பள்ளியில் பள்ளிக் கல்வியை பயின்றார். இளவயதில் பல நூல்களையும் இதழ்களையும் விரும்பிப் படித்துவந்த சம்பந்தனுக்கு, முத்தியால்பேட்டை பள்ளியில் தமிழாசிரியராக இருந்த புலவர் மா. இராசமாணிக்கனார், தமிழ்ப் பற்று ஊட்டி, கட்டுரைப் பயிற்சியளித்து எழுதத் தூண்டியுள்ளார். அதன் விளைவாக, வ. ராமசாமி ஆசிரியராக இருந்த ‘பாரத தேவி’ இதழில், "பண்டை நாகரிகமே வேண்டும்" என்கிற தலைப்பில் தன்னுடைய முதல் கட்டுரையை 1940-இல் எழுதினார் சம்பந்தன்.
முத்தியால்பேட்டை பள்ளியில் மாணவர்கள், ஆசிரியர்களுடன் கோயம்புத்தூர், மேட்டூர் உள்ளிட்ட இடங்களுக்குச் சுற்றுலா சென்றுவந்த பின் எழுதிய அந்தக் கட்டுரை குறித்து, ‘மிகவும் அருமையான பல விடயங்களைக் கொடுத்திருக்கிறார் அந்த அன்பர்’ என  தமிழன் இதழின் ஆசிரியர் கோ.த.சண்முகசுந்தரம் பாராட்டினார். ‘பி.ஏ. பட்டம் கிடைத்திருந்தாலும் அவ்வளவு மகிழ்ச்சி ஏற்பட்டிருக்குமோ என்னவோ! இந்தப் புகழுரை பெரும் பட்டமாகவே தோன்றியது அப்போது!’ என சம்பந்தன் பின்னாளில் குறிப்பிட்டார்.
பதிப்பாசிரியர்
எழுத்தும் பதிப்பும்தான் தன் வாழ்க்கை என்று தீர்மானித்த சம்பந்தன், 1947-இல் ‘தமிழர் பதிப்பகத்தைத் தொடங்கினார். அதன் மூலம் கா.அப்பாத்துரையின் ‘வருங்காலத் தமிழகம்’, மு.வரதராசனின் ‘கி.பி. 2000’, கி.ஆ.பெ.விசுவநாதத்தின் ‘வானொலியிலே’, கவிஞர் தமிழ்ஒளி-யின் ‘வீராயி’ ஆகிய நூல்களை வெளியிட்டார்.
இதழாசிரியர்
‘தமிழர் மலர்’ என்னும் கையெழுத்து இதழ், ‘முருகு’, ‘மதி’ என்னும் மாத இதழ்கள் ஆகியவற்றுக்கு ஆசிரியராக இருந்து நடத்திவந்த சம்பந்தன், ‘எங்கள் நாடு’ நாளேட்டின் துணை ஆசிரியராகவும் இருந்துள்ளார்.
பிற பணிகள்
தமிழர் கழகம், தமிழர் பேரவை, ஒய்.எம்.சி.ஏ. பட்டிமன்றம் ஆகியவற்றில் உறுப்பினராக இருந்த சம்பந்தன், தமிழ் எழுத்தாளர் சங்கத்தின் பொதுச் செயலாளர், துணைத் தலைவர் ஆகிய பொறுப்புகளை வகித்துள்ளார். சென்னை கன்னிமாரா நூலகத்தில், இளநிலை அலுவலராக சில காலம் பணிபுரிந்தார். சென்னைப் பல்கலைக் கழகத்தின், 'செனட்' உறுப்பினராகவும் பணியாற்றினார்.
களப்பணி
பாட மொழியாகவும் ஆட்சி மொழியாகவும் நீதி மொழியாகவும் தமிழ் வளர வேண்டும் என விரும்பியமையால் "எங்கும் தமிழ், எதிலும் தமிழ்" என்ற கோரிக்கையை வலியுறுத்தி கன்னியாகுமரியில் இருந்து சென்னை வரை தமிழறிஞர்கள் இணைந்து மேற்கொண்ட நடைப்பயணத்தில் பங்கேற்றார்.
படைப்புகள்
மேடைத் தமிழின் முதல் நூல், வாழ்க்கை வரலாறு, நகர வரலாறு, கவின் கலை வரலாறு, தமிழில் அச்சு-பதிப்பு-பதிப்பாளர் பற்றிய ஆராய்ச்சி, தமிழ் இதழியல்-இதழாளர்கள் பற்றிய வரலாற்றாய்வு என எழுத எடுத்துக்கொண்ட தலைப்புகள் சார்ந்து, தான் மேற்கொண்ட தேடலும் ஆய்வும் குறித்து அந்த நூல்களின் முன்னுரையில் சம்பந்தன் விரிவாக எழுதியுள்ளார்
புகழ்
"இன்று ஒரு நூலை எழுதுவதற்குத் துணைபுரியும் தொழில்நுட்பக் கருவிகளின் பின்னணியிலிருந்து பார்க்கும்போது, மிகக் குறைந்த வசதிகளுடன் தனிநபராக சம்பந்தன் மேற்கொண்டவை தன்னேரிலாத முயற்சிகளாகப் பிரமிப்பூட்டுகின்றன" என்றார் எழுத்தாளர் சு.அருண் பிரசாத்
தமிழ்நாடு அரசு மா. சு. சம்பந்தனின் மரபுரிமையாளர்களுக்கு ரூ பத்து இலட்சம் அளித்து அவரது நூல்களை நாட்டுடமை ஆக்குவதாக 2023 ஆம் ஆண்டு அறிவித்தது.
மேற்கோள்கள்
பகுப்பு:1923 பிறப்புகள் பகுப்பு:இந்தியாவில் காணாமல் போனவர்கள் பகுப்பு:சித்தூர் மாவட்ட நபர்கள் பகுப்பு:சென்னை நபர்கள் பகுப்பு:தமிழக எழுத்தாளர்கள் பகுப்பு:நாட்டுடைமை நூல்களின் ஆசிரியர்கள்
ஃபில் எட்மண்ட்ஸ்
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1951 பிறப்புகள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
டி. வீரபாண்டியபுரம் ஊராட்சி
'''டி. வீரபாண்டியபுரம் ஊராட்சி' (T. veerapandianpuram Gram Panchayat''), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1606 பேர் ஆவர். இவர்களில் பெண்கள் 787 பேரும் ஆண்கள் 819 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஸ்ரீ இராமகிருஷ்ணா பொறியியல் கல்லூரி
ஸ்ரீ ராமகிருஷ்ணா பொறியியல் கல்லூரி ( Sri Ramakrishna Engineering College ) என்பது இந்தியாவின், தமிழ்நாட்டின், கோயமுத்தூரில் உள்ள ஒரு தன்னாட்சி பொறியியல் கல்லூரி ஆகும். இதை சேவாரத்னா டாக்டர் ஆர். வெங்கடேசலு நிறுவினார். இது சென்னை அண்ணா பல்கலைக்கழகத்துடன் இணைக்கப்பட்டுள்ளது, மேலும் இது புது தில்லி அகில இந்திய தொழில்நுட்பக் கல்விக் குழுவின் ஒப்புதலைப் பெற்றுள்ளது. இது தேசிய அங்கீகார வாரியத்திடம் அதன் பெரும்பாலான படிப்புகளுக்கு அங்கீகாரம் பெற்றுள்ளதுடன், தமிழக அரசாலும் அங்கீகரிக்கப்பட்டுள்ளது.
இருப்பிடம்
இது இந்தியாவின், தமிழ்நாட்டின், கோயம்புத்தூர் வட்டமலைபாளையத்தில் அமைந்துள்ளது.
நூலகம்
கல்லூரி நூலகத்தின் மொத்த பரப்பளவு 35172 சதுரடி. பொது இருக்கைகள் 100, பத்திரிக்கை படிக்க 40 இருக்கைகள்.
மொத்த தொகுதி நூல்கள்: 52221
போக்குவரத்து மற்றும் உணவகம்
கல்லூரியில் 32 பேருந்துகள் உள்ளன. கோயம்புத்தூர் நகரம் மற்றும் புறநகரின் பல இடங்களுக்கு பேருந்துகள் செல்கின்றன.
மருத்துவ வசதிகள்
வளாகத்தில் மருத்துவ சேவை வழங்க ஒரு சுகாதார மையம் செயல்பட்டு வருகிறது. அவசர காலங்களில், மாணவரை சிகிச்சைக்காக ஸ்ரீ ராமகிருஷ்ணா மருத்துவமனைக்கு கொண்டு செல்ல ஏதுவாக 24 மணிநேர ஆம்புலன்ஸ் வசதி உள்ளது.
விடுதிகள்
தற்சமயம் வளாகத்தில் மூன்று விடுதி தொகுதிகள் உள்ளன; இரண்டு விடுதிகள் மாணவர்களுக்கு உள்ளது. மேலும் ஒரு விடுதி கட்டுமானத்தில் உள்ளது. ஒரு விடுதி மாணவிகளுக்கு உள்ளது. இவற்றில் மொத்தம் 1,900 மாணவர்கள் தங்க இயலும்.
வேலைவாய்ப்பு
இங்குள்ள வேலை வாய்ப்பு மற்றும் பயிற்சி பிரிவானது கல்லூரியியன் இளநிலை மற்றும் முதுநிலை மாணவர்களுக்கான வளாக ஆட்சேர்ப்பு நிகழ்வை மாணவர்களின் இறுதி கல்வி ஆண்டின் தொடக்கத்தில் நடத்துகிறது. இதற்கு பன்னாட்டு மற்றும் தேசிய அளவிலான நிறுவனங்கள் போன்றவை இங்குள்ள வேலை வாய்ப்பு அலுவலர் (பிஓ) மற்றும் துறைசார் வேலை வாய்ப்பு பிரதிநிதிகள் (பிஆர்) ஆகியோரால் அழைத்துவரப்படுகின்றனர்.
விளையாட்டு
இக்கல்லூரியியல் கால்பந்து, ஹாக்கி, துடுப்பாட்டம், கைபந்து, தடகள விளையாட்டு, பூப்பந்து மைதானங்கள், கைப்பந்து மைதானங்கள், கூடைப்பந்து மைதானங்கள் ஆகியவை உள்ளன.
வெளி இணைப்புகள்
பகுப்பு:கோயம்புத்தூரிலுள்ள பொறியியல் கல்லூரிகள் பகுப்பு:Coordinates on Wikidata பகுப்பு:Pages using deprecated image syntax
என். செல்வராஜ்
'''என். செல்வராஜ்' (N. Selvaraj'', இறப்பு: 26 மார்ச் 2019 ) என்பவர் தமிழக அரசியல்வாதி ஆவார். இவர் தமிழக முன்னாள் அமைச்சரும், திருச்சி மாவட்ட தி.மு.க மாவட்ட செயலாளராக இருந்தவரும் ஆவார்.
வாழ்க்கைக் குறிப்பு
இவர் பெரம்பலூர் மாவட்டம் துறைமங்கலத்தில் 5 மே 1944 அன்று நடராசன் என்பவருக்கு மகனாக பிறந்தார். இவர் பொறியியல் கல்வி கற்று பொறியாளராக தொழில் செய்தவர். இவர் 1980இல் நடந்த மக்களவைத் தேர்தலில் திருச்சிராப்பள்ளி மக்களவைத் தொகுதியில் திமுக சார்பில் போட்டியிட்டு வெற்றிபெற்றார். 1987 முதல் 1993வரை ஒருங்கிணைந்த திருச்சி மாவட்ட திமுக செயலாளராக இருந்தார். 1994 ஆம் ஆண்டு ஆண்டில் வைகோவால் மறுமலர்ச்சி திராவிட முன்னேற்றக் கழகம் துவக்கப்பட்டபோது அவருடன் சென்றார்.
1996இல் மீண்டும் திமுகவில் இணைந்த இவர் தி.மு.க சார்பில் 2006 ஆம் ஆண்டு முசிறி சட்டமன்றத் தொகுதியில் போட்டியிட்டு அ. தி. மு.க. வேட்பாளரான பூனாட்சியை 10,927 வாக்குகளில் தோற்கடித்தார். தி.மு.க. அமைச்சரவையில் வனத்துறை அமைச்சராக நியமிக்கப்பட்டு 2006 முதல் 2011 வரை பதவி வகித்தார். பிறகு 2011 சட்டமன்றத் தேர்தலில் மண்ணச்சநல்லூர் தொகுதியில் போட்டியிட்டு தோல்வியடைந்தார். 2016 சட்டமன்றத் தேர்தலின்போது இவர் மீண்டும் மண்ணச்ச நல்லூர் தொகுதியில் திமுக சார்பில் போட்டியிட விரும்பினார் ஆனால் இவருக்கு அந்த வாய்ப்பு வழங்கப்படவில்லை. இதனால் அதிமுகவில் இணைந்தார்.
இறப்பு
மூளைப் புற்றுநோயால் பாதிக்கப்பட்ட இவர் மார்ச் 26, 2019 அன்று திருச்சியில் காலமானார்.
ஏலூரு புத்தர் பூங்கா
ஏலூரு புத்தர் பூங்கா இந்தியாவின் ஆந்திரப் பிரதேச மாநிலம், மேற்கு கோதாவரி மாவட்டம், ஏலூரு நகரில் அமைந்துள்ளது.ஏலபுரி என்பது ஏலூர் நகரத்தின் பண்டைய பெயராகும். கஜ வல்லிவாரி செருவு (ஆங்கிலம்: Gaja Vallivari Cheruvu) என்பது ஏலபுரி நகரத்தில் (ஆங்கிலம்: Helapuri town) உள்ள பழமையான குளங்களில் ஒன்றாகும். சாளுக்கியர் ஆட்சிக் காலத்தில் யானைகள் இக்குளத்தில் தண்ணீர் குடித்தன. கி.பி. 11 ஆம் நூற்றாண்டு வரை, ஏலூரு வேங்கி வம்சத்தின் முன்னாள் தலைநகரமாகத் திகழ்ந்தது.
மேற்கோள்கள்
பகுப்பு:Coordinates on Wikidata பகுப்பு:ஏலூரு பயணிகள் பார்க்க வேண்டிய இடங்கள் பகுப்பு:ஏலூரு மாவட்டம் பகுப்பு:மேற்கு கோதாவரி மாவட்டம் பகுப்பு:புத்தர் சிலைகள் பகுப்பு:பூங்காக்கள்
அ. கலையம்புத்தூர் ஊராட்சி
'''அ. கலையம்புத்தூர் ஊராட்சி' (A. kalayamputhur Gram Panchayat''), தமிழ்நாட்டின் திண்டுக்கல் மாவட்டத்தில் உள்ள பழனி வட்டாரத்தில் அமைந்துள்ளது. இந்த ஊராட்சி, பழனி சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7639 ஆகும். இவர்களில் பெண்கள் 3896 பேரும் ஆண்கள் 3743 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆத்தர் செஸ்டர்
ஆத்தர் செஸ்டர் (Arthur Chester, பிறப்பு: திசம்பர் 18 1851, இறப்பு: மே 13 1915) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளில் கலந்து கொண்டுள்ளார். 1872 - 1883 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆத்தர் செஸ்டர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 19 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1851 பிறப்புகள் பகுப்பு:1915 இறப்புகள்
Arthur Chester
முள்ளெலி
முள்ளெலி (Hedgehog, விலங்கியல் பெயர்: Erinaceinae) என்பதை, ஆங்கிலத்தில் முட்காட்டுப்பன்றி என்ற பொருளில் அழைக்கின்றனர். இவ்வகை விலங்குகள், பெருச்சாளி போன்று உருவத்திலும், உடலின் மேற்புறம் முள்ளம் பன்றியைப் போலவும் அமைப்புடையதாக இருக்கின்றன.
விலங்கின வகைப்பாடு
எரினசெமொர்பா என்ற வரிசையில் இப்போதுள்ள, ஒரே உயிரியல் குடும்பம் எரினசிடே ஆகும். இக்குடும்பத்தில் இரண்டு துணைக்குடும்பங்கள் உள்ளன. அவற்றுள் முள்ளெலிகள், ஒரு துணைக்குடும்பமாகும்.
உணவு மற்றும் வாழ்விடம்
இரவாடி உயிரினமான இது பூச்சிகள், தவளைகள், பல்லிகள், சிறிய ஊர்வன போன்றவற்றை இரவு நேரங்களின் வேட்டையாடி உட்கொள்கிறது. தெரிக்காடுகள், புதர்கள், வறண்ட நிலப்பகுதிகள், மேலும் உயரமான மலைப்பகுதிகள் போன்றவற்றில் வாழுகிறது. பூச்சிகளை இவை அதிகமாக உட்கொள்வதால் சங்கிலியின் தொடர்புக்கு உருதுணையாக இருக்கிறது.
உயிரிய நிலை
உலகில் இதுவரை 16 வகையான முள்ளெலிகள் கண்டுபிடிக்கப்பட்டுள்ளன. இவற்றில் 13 வகை முள்ளிலிகள் அழிவு நிலைக்கு தள்ளப்பட்டுள்ளது. இவற்றில் இந்தியாவில் 3 வகையான முள்ளிலிகள் காணப்படுகின்றன. அவை நீள்காது முள்ளெலி, வெளிர் முள்ளெலி, மற்றும் தென்னிந்திய முள்ளெலி போன்றவையாகும்.
வாழ்விடங்கள்
இந்திய நாட்டில் தமிழகம், கேரளம், ஆந்திராவில் சில இடங்கள் போன்றவற்றில் காணப்படுகிறது. மேலும் 1832 முதல் 1972 ஆம் ஆண்டு காலகட்டத்தில் தென் தமிழகத்தில் வருஷநாடு பள்ளத்தாக்கு, மன்னார் வளைகுடா, திருச்சி, கோயம்புத்தூர், திருநெல்வேலி, கன்னியாகுமரி, சேலம், நீலகிரி, சென்னை, ஈரோடு, அவிநாசி, பெருந்துறை, வில்லிப்புத்தூர்,  பாண்டிச்சேரி, திருப்பூர் போன்ற இடங்களில் அதிகமாக காணப்பட்டது. ஆனால் தற்போது எடுக்கப்பட்ட கணக்குப்படி கடந்த 10 ஆண்டுகளில் 80% அழிந்துவிட்டதாக தெரிகிறது.
அழிவு
தமிழகத்தில் இராமநாதபுரம் வட்டம் [[கீழக்கரை]ப் பகுதியில் வாழும் மக்கள் இதனை நெய் கலந்து சாப்பிட்டால் கக்குவான் இருமல் நோய் மட்டுப்படுவதாக கூறுகிறார்கள். அதோடு காற்றாலை, தீ, காடுகள் அழிப்பு, புதிய சாலை அமைத்தல் இப்படியாக இவ்வுயிரினத்தின் வாழ்விடம் பெருவாரியாக அழிக்கப்பட்டுவிட்டது.
ஆர். கல்லுமடம் ஊராட்சி
'''ஆர். கல்லுமடம் ஊராட்சி' (R. kallumadam Gram Panchayat''), தமிழ்நாட்டின் விருதுநகர் மாவட்டத்தில் உள்ள திருச்சுழி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2092 ஆகும். இவர்களில் பெண்கள் 1038 பேரும் ஆண்கள் 1054 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நித்தி கனகரத்தினம்
நித்தி கனகரத்தினம் இலங்கையைச் சேர்ந்த உழவியல் அறிஞரும், பொப்பிசைப் பாடகரும் ஆவார். பல மொழிப் பாடல்கள் பாடுவதிலே திறமைவாய்ந்தவர். பொப்பிசைப் பிதா என அழைக்கப்படுபவர். 70களில் இவர் இலங்கை மேடைகளில் கோலோச்சியவர்.
வாழ்க்கைக் குறிப்பு
நித்தி கனகரத்தினம் யாழ்ப்பாணம் உரும்பராயில் கனகரத்தினம், ஆச்சிமுத்து ஆகியோருக்குப் பிறந்தார். ஆரம்பக் கல்வியை யாழ் வேம்படி ஆரம்பப் பாடசாலையிலும் பின்னர் யாழ் மத்திய கல்லூரி, அம்பாறை ஹார்டி தொழில் நுட்பக்கல்லூரி ஆகியவற்றில் படித்துப் பின்னர் இந்தியாவில் அலஹாபாத் பல்கலைக்கழகத்தில் விவசாய முதுமாணிப் பட்டம் பெற்றார். நித்தி 1986 வரை கிழக்கிலங்கைப் பல்கலைக்கழகத்தில் விவசாய பீடத்தின் தலைவராக இருந்தவர். பின்னர் புலம் பெயர்ந்து தற்போது அவுஸ்திரேலியாவின் விக்டோரியா பல்கலைக்கழகத்தில் விரிவுரையாளராகப் பணியாற்றுகிறார்.
பொப்பிசைப் பாடகர்
1955 ஆம் ஆண்டிலேயே பாட ஆரம்பித்து விட்ட நித்தி நாடகங்களிலும் நடித்திருக்கிறார். ஊர் மேடைகளில் கிண்டல் பாடல்கள் இயற்றியும் பாடியும் பாராட்டுப் பெற்றிருக்கிறார்.
சிங்கள மேடைகளில் இரட்டை அர்த்தங்களுடனான சிங்கள பைலாப் பாடல்கள் புகழ்பெறத் தொடங்கிய காலங்களில் அம்பாறை ஹார்டி கல்லூரியில் 1966 ஆம் ஆண்டு முதன் முதலாக சின்ன மாமியே.. என்ற பாடலைப் பாடியுள்ளார். அப்பாடல் பிறகு பிரபலமாகி இலங்கையின் பட்டி தொட்டிகளெல்லாம் ஒலிக்கத் தொடங்கியது. அதைத் தொடர்ந்து கள்ளுக்கடைப் பக்கம் போகாதே, சோளஞ் சோறு பொங்கட்டுமா முதலான பல பாடல்களைப் பாடிப் புகழ் பெற்றார்.
சிங்களம், ஆங்கிலம், இந்தி என்று பல மொழிகளிலும் பாடியிருக்கிறார். பல இந்தியத் தமிழ்த் திரைப்படங்களிலும் இவரின் பாடல்கள் இடம்பெற்றிருக்கின்றன.
வெளி இணைப்புக்கள்
பகுப்பு:இலங்கைக் கலைஞர்கள் பகுப்பு:ஈழத்துக் கலைஞர்கள் பகுப்பு:ஆஸ்திரேலியத் தமிழர் பகுப்பு:யாழ்ப்பாணத்து நபர்கள் பகுப்பு:இலங்கையின் கல்விமான்கள்
தரையா சட்டமன்றத் தொகுதி
தொகுதிக்கு உட்பட்ட பகுதிகள்
இது சாரன் மாவட்டத்தில் உள்ள கீழ்க்காணும் பகுதிகளைக் கொண்டுள்ளது. பானபூர் மண்டலம், தரையா மண்டலம், இசுவாபூர் மண்டலம்
சான்றுகள்
பகுப்பு:பீகாரின் சட்டமன்றத் தொகுதிகள்
பாமணி வரதராஜபெருமாள் கோயில்
பாமணி வரதராஜபெருமாள் கோயில் தமிழ்நாட்டில் திருவாரூர் மாவட்டம், பாமணி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எஸ். குமாரசாமி ரெட்டியார்
right|thumb|250px|நீதிக்கட்சித் தலைவர்களுடன் குமாரசாமி ரெட்டியார் (இடமிருந்து எட்டாவதாக நிற்பவர்) திவான் பகதூர் '''எஸ். குமாரசாமி ரெட்டியார்''' (ஏப்ரல் 23, 1876 - ?) ஒரு தமிழக அரசியல்வாதி. சென்னை மாகாணத்தின் சட்டமன்ற உறுப்பினராகவும் கல்வி மற்றும் சுங்கத்துறை அமைச்சராகவும் பணியாற்றியவர்.
திருநெல்வேலியில் பிறந்த குமாரசாமி திருநெல்வேலி இந்துக் கல்லூரியிலும் சென்னை மாநிலக் கல்லூரியிலும் கல்வி கற்றார். பின்னர் சென்னை சட்டக்கல்லூரியில் பட்டம் பெற்றார். 1926 வரை அரசு தரப்பு வழக்கறிஞராக திருநெல்வேலியில் பணியாற்றினார். 1920களின் இறுதியில் நீதிக்கட்சியில் இணைந்தார். 1930 சட்டமன்றத் தேர்தலில் நீதிக்கட்சி சார்பாக சென்னை மாகாண சட்டமன்றத்துக்கு தெர்ந்தெடுக்கப்பட்டார். 1930-36 காலகட்டத்தில் முனுசாமி நாயுடு மற்றும் பொப்பிலி அரசர் ஆகியோரின் அமைச்சரவைகளில் கல்வி மற்றும் சுங்கவரித்துறை அமைச்சராகப் பணியாற்றினார். 1936ல் உடல்நலக் குறைவு காரணமாக அமைச்சர் பதவியிலிருந்து விலகினார்.
பகுப்பு:1876 பிறப்புகள் பகுப்பு:நீதிக்கட்சித் தலைவர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:20 ஆம் நூற்றாண்டு இந்திய வழக்கறிஞர்கள்
கிளேர் எலிசபெத் பார்னெல்
கிளேர் எலிசபெத் பார்னெல் (Clare Elizabeth Parnel) (பிறப்பு: 1970) ஒரு பிரித்தானிய வானியற்பியலாளரும் பயனுறைக் கணிதவியலாளரும் ஆவார். இவர் சூரியக் கணிதவியலையும் மின்ம இயற்பியலில் சூரியத் தழலும் சூரியக் காந்தப்பாயும் காந்த மீளிணைவும் உள்ளிட்ட காந்தப் புலங்களையும் காந்தப் புலங்களின் இன்மைப் புள்ளிகளையும் ஆய்வு செய்கிறார். இவர் புனித ஆந்திரூவ்சு பல்கலைக்கழகத்தில் கணிதவியல் பேராசிரியராகப் பணிபுரிகிறார். இவர் புனித ஆந்திரூவ்சின் ப்யன்முறைக் கணிதவியல் பிரிவின் மேனாள் தலைவரும் ஆவார்.
கல்வியும் வாழ்க்கைப்பணியும்
பார்னெல் எசெக்சில் பிறந்தார். இவர் இரிட்ஜ்வே பள்ளியிலும் சுவிண்டன் தொழில்நுட்பக் கல்லூரியிலும் பயின்றார். குழந்தைப் பருவத்திலேயே இவருக்குக் கணிதப் பாடம் எளிதாக வந்துள்ளது. இவர் 1988 இல் வேல்சு பல்கலைக்கழக கார்திப் கல்லூரியில் சேர்ந்துள்ளார். முதலில் இவர் கணிதமும் வேதியியலும் கற்க சேர்ந்தாலும் ஒராண்டுக்குப் பிறகு கணிதம் மட்டுமே கற்க மாற்றம் பெற்றுள்ளார்.
இவர் 1991 இல் தன் கணித இளவல் பட்டத்தை முதல் வகுப்பில் ஆனர்சு தகையுடன் கார்திப்பில் பெற்றுள்ளார். இவர் பிறகு முனைவ பட்ட மாணவகாக புனித ஆந்திரூவ்சு பல்கலைக்கழகத்ஹில் சேர்ந்தார். முனவர் பட்ட்த்தைக் கோட்பாட்டுச் சூரிய இயற்பியலில் 1994 இல் முடித்துள்ளார்.
இவர் புனித ஆந்திரூவ்சு பல்கலைக்கழகத்திலேயே முதுமுனைவர் மாணவராகத் தொடர்ந்தார். அந்த ஆய்வு முடிந்த பிறகு இவர் 1996 முதல் 1997 வரை ஆய்வாளராக இருந்து 2002 இல் விரிவுரையாளரானார். பின்னர் 2011 இல் பேராசிரியரானார். மேலும் இவர் புனித ஆந்திரூவ்சில் 2009 இலிருந்து 2013 வரை பயன்முறை இயற்பியல் பிரிவின் தலைவராகவும் இருந்துள்ளார்.
தகைமை
இவர் 2016 இல் சூரியத் தழல் எப்படி சூட்டைகிறது என்பதை ஆய்வு மேற்கொண்டமைக்காக அரசு வானியல் கழகத்தின் வானியல், புவி இயற்பியலுக்கான தொடக்கச் சாதனைப் பவுலர் பரிசைப் பெற்றார். இவர் 2007 இல் சூரியவியல் ஆய்வுக்காக பிலிப் இலிவெர்குல்மே பரிசை வென்றுள்ளார்.
மேற்கோள்கள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:பிரித்தானியக் கணிதவியலாளர்கள் பகுப்பு:பிரித்தானியப் பெண் கணிதவியலாளர்கள் பகுப்பு:பெண் கணிதவியலாளர்கள் பகுப்பு:பிரித்தானிய வானியற்பியலாளர்கள் பகுப்பு:பிரித்தானிய இயற்பியலாளர்கள் பகுப்பு:பிரித்தானிய வானியலாளர்கள் பகுப்பு:பெண் இயற்பியலாளர்கள் பகுப்பு:பெண் வானியலாளர்கள் பகுப்பு:பெண் வானியற்பியலாளர்கள்